《送洪商臣出镇水寨》
明代·郑岳

年少多英略，提兵羡此行。柁楼明海色，鼙鼓震边声。

浪没鲸鲵窟，云閒鸟隼旌。梅峰清夜月，应照水西营。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。